OpenLLM-France/wikimedia huggingface dataset:
# Ane Laskurain

Ane Laskurain (Bergara, Gipuzkoa, 1999) artista plastikoa da.

## Bizitza

Txikitatik izan da artezalea. Idazteko zein marrazteko irudimen handia zuen. Urteekin konturatu zen artearekin zerikusia zuen zerbait ikasi nahi nuela, eta arte ederrak aukeratzea irtenbide ona izan zen.
2021ean Arte Ederretan lizentziatu zen, Euskal Herriko Unibertsitatean. Erasmus esperientzia Perugia-n (Italia) bizi izan zuen, “Accademia di belli arti di Perugia”n. Bertan ikasgai berritzaileak landu zituen, hala nola Txotxongiloen Sorkuntza eta Eszenografiako Eskultura. 2022an Pinturako Unibertsitate Masterra egin zuen Euskal Herriko Unibertsitatean. Masterrean hiru dimentsioko lanaren eta bi dimentsioko lanaren arteko sinbiosia landu eta esperimentatu zuen.

## Erakusketak
### Bakarkakoak

* Azalaren sakontasuna izeneko erakusketa Bergarako Aroztegi aretoan. Eskulturez eta irudi digitalez osatutako erakusketa (2024)Lagunen opari batetik ireki zuen erakusketa.
Aneren esanetan
   Artea bizi-jarrera kritikoa da, urratzailea, ez ohikoa, haratago joaten saiatzeko beste modu bat; oraina eta inguratzen duen mundua ulertzen lagunduko diona, bere kasuan, esperimentazio plastikoko planteamenduetatik.
Helburua artearen bidez sentitzen eta pentsatzen duena adieraztea da, eta horretarako baliatzen da sorkuntzaz. Aneren lana bere buruko kaosa da, eta baita bere emozioa eta mina ere. Azalaren sakontasuna erakusketa eskultura eta irudi digitalez osatuta dago. Irudi digitalak eskulturen argazkiak dira. Argazki hauek digitalki manipulatzen ditu.

### Kolektiboak

Laskurainek hainbat erakusketa kolektibotan parte hartu du, besteak beste:
* Zarauzko (Gipuzkoa) Sanz Enea kultur etxean.
* Barakaldoko (Bizkaia) udal erakusketa aretoan.

## Erreferentziak

* ↑ Fernández, Naroa. (2024-07-30). ««Quiero enseñar mi recorrido como artista, exponiendo todo lo que he creado hasta ahora»» El Diario Vasco (Noiz kontsultatua: 2024-12-15).
* 1 2 3 Ane Laskurain arteaz. Formakuntza. Erakusketak. .
* ↑ Azalaren sakontasuna. .
* ↑ Dominguez, Anabel. (2024-07-27). «La artista Ane Laskurain desnuda su alma artística» Noticias de Gipuzkoa (Noiz kontsultatua: 2024-12-15).
* ↑ «Ane Laskurain: "Gorputz minduen zauria erakutsi nahi dut" - Bergara» Goiena.eus (Noiz kontsultatua: 2024-07-22).
* ↑ «Lagunek egindako opari batekin inauguratu du Ane Laskurainek bere erakusketa - Bergara» Goiena.eus (Noiz kontsultatua: 2024-07-22).
* ↑ «Exposición grupal del alumnado de la Facultad de Bellas Artes en Zarauz» UPV/EHU (Noiz kontsultatua: 2024-12-15).

## Kanpo estekak

* Datuak: Q127690867
# Daniela Goggi

Daniela Goggi (Buenos Aires, Argentina, 1976) argentinar zuzendaria eta gidoilaria da. Ezaguna da, batez ere, El rapto (2023), Abzurdah (2015) eta The Red Thread (2016) filmetan egindako lanarengatik.

## Bizitza

Goggik Zinemaren Unibertsitatean ikasi zuen, eta bertan zinema irakasle graduatu zen.

### Lan ibilbidea

Hainbat film labur zuzendu ditu bere ibilbidean zehar, ekoizpen laguntzaile lanetan aritu da hainbat filmetan eta KM 111 zinema kritikarako aldizkarian kolaboratzen du. Goggik Zinemaren Unibertsitatean eta beste erakunde batzuetan ere ematen ditu eskolak.
Zinemako bere debuta Días de mucho, vísperas de nada (2007) filmarekin iritsi zen. Bere argumentutik, umetokiko biopsia baten zain dagoen emakume bat, taldea sortu arte, emakumezkoen mundua azpimarratzen du. Gidoiak Epaimahaiaren Aipamen Berezia lortu zuen INCAAren lehen edo bigarren film luze baterako.
Bere laugarren film luzea, El rapto (2023), lehen mailako jaialdietan estreinatu zen mundu mailan, Veneziako Mostra Zinemaldian eta Torontoko Zinemaldian, besteak beste, eta zuzendariaren film bat A mailako lehiaketetan lehiatzeko aukeratu zen lehen aldia izan zen.

## Filmografia

Besteak beste, lan hauexetan hartu du parte:

### Zinea

* Días de mucho, vísperas de nada (2007)
* Abzurdah (2015)
* El hilo rojo (2016)
* El rapto (2023)

### Serieak

* Mi señora es una espía (2007)
* Entre horas (2012)
* María Marta, el crimen del country (2022)

## Erreferentziak

* 1 2 (Gaztelaniaz) «Daniela Goggi | Dirección, Guion, Dirección de segunda unidad o Asistencia de director» IMDb (Noiz kontsultatua: 2024-12-16).
* ↑ «Cineasta - Daniela-Goggi» Cine Latinoamericano.
* ↑ (Gaztelaniaz) Martinelli, Leonardo. (2023-12-21). «Daniela Goggi: “El mundo sigue siendo esencialmente machista”» Noticias (Noiz kontsultatua: 2024-12-16).
* ↑ «Biennale Cinema 2023 | Homepage 2023» La Biennale.
* ↑ «El Rapto - The Rescue by Daniela Goggi» TIFF.
* ↑ (Gaztelaniaz) «Daniela Goggi» FilmAffinity (Noiz kontsultatua: 2024-12-16).
* ↑ «Daniela Goggi» Bing (Noiz kontsultatua: 2024-12-16).

## Kanpo estekak

* Daniela Goggi Internet Movie Databaseren webgunean (Ingelesez)
* Daniela Goggi, cinenacional.com
* Datuak: Q114903870
# Manuel Carrión Danborenea

Manuel Pascual Carrión Danborenea (1894-Donostia, 1934ko irailaren 10a) eskuin muturreko liderra eta hosteleroa, bilera batetik ateratzerakoan hil egin zuten.

## Biografia

Donostiako Falangeko burua, Ezcurra hoteleko gerentea eta Gipuzkoako Ostalarien Elkarteko presidentea izan zen. Bere militantzia ezaguna zela eta, Carrionek behin baino gehiagotan izan zuen heriotza-mehatxua (batez ere Jose Antonio Primo de Rivera ezagutu zuen egunetik). 1934ko irailaren 9an, Gipuzkoako Falangearen probintzia-buruaren (Jose Manuel Aizpurua) estudiotik atera zen, Prim kalean, atentatu baten biktima izan zen, (bi egun lehenago Ondarreta hondartzan borrokaldi handiak izan ziren falangisten eta sozialisten artean). Tirokatuta, larri zauritu zuten eta hurrengo egunean, Nuestra Señora de las Mercedes klinikan hil egin zen. Ramiro Maeztuk haren aldeko artikulua idatzi zuen.
Haren hilketaren erantzun gisa, irailaren 10ean, eskuin muturak Izquierda Republicana alderdiaren kidea zen Manuel Andrés Casaus kazetaria erail zuten. Andrésen hileta-elizkizunak garai haietako Donostian izandako masa-mugimendurik handiena izan zen. Milaka lagun atera ziren kalera bigarren hilketa hau salatzera. 1934ko Urriko Iraultza iristear zen, eta tentsio-giroa pil-pilean zen.

## Erreferentziak

* ↑ https://arquitectamoslocos.blogspot.com/2022/08/la-bomba.html
* ↑ https://www.argia.eus/efemerideen-kanala/falangista-bat-eta-sozialista-bat-hil-zituzten-donostian-atentatu-banatan

## Kanpo estekak

* Datuak: Q124695239
# Laudelino Cubino

Laudelino Cubino González (Béjar, Salamancako probintzia, 1963ko maiatzaren 31) espainiar txirrindulari profesional ohi bat da. Bere ibilbide profesionala 1986-1996 artean burutu zuen. Eskalatzaile bikaina zen.
Bereziki Pirinioetako etapetan fin aritzen zen, Frantziako Tourra eta Espainiako Vueltan Luz Ardidenen helmuga zuten etapa bana irabaziz.
2017an Equipo Bolivia taldearen kirol zuzendaria izan zen.

## Palmaresa

1986
* Clásica a los Puertos de Guadarrama
* Etorkizuneko Tourreko etapa 1
* 2. Laudioko Sari Nagusian
1987
* Espainiako Vueltako etapa 1
1988
* Tres Cantoseko Itzulia eta etapa 1
* Clásica a los Puertos de Guadarrama
* Frantziako Tourreko etapa 1
* Meatze Haranetako Itzuliko etapa 1
* 2. Kataluniako Voltan
* 3. Burgosko Itzulian eta etapa 1
* 4. Espainiako Vueltan
1989
* Meatze Haranetako Itzulia eta etapa 1
* Asturiasko Itzuliko etapa 1
* Galiziako Itzuliko etapa 1
* 4. Kataluniako Voltan
1990
* Espainiako errepideko txirrindularitza txapelketa
* Kataluniako Volta
* Narancoko Igoera
* 2. Galiziako Itzulian eta etapa 1
1991
* Espainiako Vueltako etapa 1
* Kolonbiako Itzuliko etapa 1
* 2. Dauphiné Libérén eta etapa 1
* 7. Setmana Catalanan
1992
* Dauphiné Libéréko etapa 1
* 3. Narancoko Igoeran
* 6. Espainiako Vueltan eta etapa 1
* 6. Murtziako Itzulian eta etapa 1
1993
* Burgosko Itzulia eta etapa 1
* Aragoiko Itzuliko etapa 1
* 2. Murtziako Itzulian
* 2. Setmana Catalanan
* 3. Espainiako Vueltan
1994
* Italiako Giroko etapa 1
* Galiziako Itzulia eta etapa 1
* 2. Burgosko Itzulian eta etapa 1
* 8. Munduko errepideko txapelketan
1995
* Italiako Giroko etapa 1
* 3. Errioxako Itzulian eta etapa 1
* 3. Aragoiko Itzulian
1996
* Kolonbiako Itzuliko etapa 1
* 5. Kataluniako Voltan

## Sailkapen orokorra Itzuli Handietan

| Itzuli Handia | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 |
| Italiako Giroa | — | — | — | — | — | — | — | UT | 40. | — |
| Frantziako Tourra | UT | 13. | UT | — | — | UT | 42. | UT | 27. | UT |
| Espainiako Vuelta | UT | 4. | — | — | 15. | 6. | 3. | UT | — | — |
| Munduko Txapelketa | — | — | — | 40. | — | — | — | 8. | — | — |
Legenda :
| — | Ez zuen osatu |
| DSK | Deskalifikatua |
| UT | Utzi |

## Kanpo estekak

* Laudelino Cubino - ProCyclingStats
* Fitxa irakurgai
* Datuak: Q965815
# Laukizko Udala Saria

Laukizko Udala Saria urtero martxoan Laukiz inguruan jokatzen den txirrindularitza lasterketa da. Euskaldun Txapelketarako baliagarria da eta 23 urtez azpiko eta elite mailako txirrindulariek har dezakete parte.
2013ko edizioa, taldeako erlojupeko formatuan jokatu zen.

## Palmaresa 1999tik aurrera

| Urtea | Garailea | Bigarrena | Hirugarrena |
| 1999 | Josu Silloniz | Carlos Cañizares | Samuel Sánchez |
| 2000-2002 | ? | ? | ? |
| 2003 | Iñigo Lariz | Imanol Erbiti | Aingeru Artetxe |
| 2004 | Jesús López Sáez | José Joaquín Rojas | Alberto Fernández de la Puebla |
| 2005 | José Joaquín Rojas | Iker Aramendia | Ander Odriozola |
| 2006 | Raúl Santamarta | Beñat Intxausti | Javier Aramendia |
| 2007 | ? | ? | ? |
| 2008 | Andrey Amador | José Antonio Baños | Mikel Filgueira |
| 2009 | Mario Gutiérrez | Rubén García | Garikoitz Bravo |
| 2010 | Fernando Grijalba | Víctor Gómez | Carlos Barbero |
| 2011 | Karol Domagalski | Francisco García Nicolas | Josué Moyano |
| 2012 | Carlos Antón Jiménez | Víctor Moleón | Yoän Vérardo |
| 2013 | Caja Rural amateur | Naturgas Energía | Café Baqué-Conservas Campos |
| 2014 | Daniel López | Imanol Díaz | Jakub Kaczmarek |
| 2015 | Mikel Aristi | Daniel López | Óskar Malatsetxebarria |
| 2016 | Dzmitry Zhyhunou | Cyril Barthe | David Casillas |
| 2017 | Fernando Barceló | Mikel Alonso | Cyril Barthe |
| 2018 | Martí Márquez | Yeison Reyes | Gabriel Silva |
| 2019 | Eneko Aramendia | Jordi López | Julen Latorre |
| 2020-21 | Ez zen jokatu | Ez zen jokatu | Ez zen jokatu |
| 2022 | Abel Balderstone | Mikel Mujika | José Marín |
| 2023 | Tom Donnewirth | Pablo García Francés | Julen Arriolabengoa |
| 2024 | Lucas Towers | Aimar Erostarbe | Diego Ruiz de Arkaute |

## Erreferentziak

* ↑ El Caja Rural gana la novedosa contrarreloj por equipos de Laukiz
* ↑ Mikel Aristi txirrindulari bergararrak irabazi du Laukizen
* ↑ 4ª Torneo Lehendakari: Zhyhunou le da otro triunfo al Lizarte
* ↑ 4ª Torneo Lehendakari: Fernando Barceló gana en Laukiz
* ↑ Torneo Lehendakari: Martí Márquez (Lizarte) se impone en Laukiz
* ↑ Eneko Aramendiaren lehen garaipena afizionatuetan
* ↑ Abel Balderstone se impone en el Laukizko Udal Saria
* ↑ 2023ko Saria
* ↑ Lucas Towers (Caja Rural–Alea) se lleva el triunfo en Laukiz para dar forma a la superioridad de su equipo

## Kanpo estekak

* Laukizko Udala Sariko palmaresa
* Datuak: Q55597686
# Lauriane Genest

Lauriane Genest (Montreal, Quebec, Kanada, 1998ko maiatzaren 28a) Kanadako txirrindulari profesionala da. Emakumezkoen taldekako esprint proban ibili zen 2020ko UCI Pista Txirrindularitzako Munduko Txapelketan, Berlinen, Alemania. Kanada ordezkatzeko sailkatu zen 2020ko Udako Olinpiar Jokoetan, eta brontzezko domina irabazi zuen keirin modalitatean.

## Emaitza nagusiak

Olinpiar Jokoak :
| Urtea | Lekua | Domina | Lehiaketa |
| 2020 | Tokio ( Japonia) | 03 ! | Keirin |

## Erreferentziak

* ↑ «Lauriane Genest» Cycling Archives.
* ↑ «Canadians Kelsey Mitchell, Lauriane Genest win gold in women's team sprint at Milton track cycling World Cup» The Globe and Mail.
* ↑ «Track Cycling: Mitchell and Genest win women's team sprint gold in Milton» Team Canada 24 February 2020.
* ↑ «Women's Team Sprint: Start List» UCI.
* ↑ «Lauriane Genest» Team Canada - Official Olympic Team Website.
* ↑ Drouin, Simon. (6 August 2021). «" Aux Jeux, tout le monde a une chance "» La Presse+.

## Kanpo estekak

* Lauriane Genest at Cycling Archives
* Lauriane Genest at CycleBase
* Lauriane Genest at Olympedia
* Datuak: Q67203542
* Multimedia: Lauriane Genest / Q67203542
# Jamahiriya

Jamahiriya (arabieraz: جماهيرية; transkripzioa: jamāhīriyyah) arabierazko neologismo bat da, gehienetan «gizamultzoen estatu» moduan itzultzen dena. Termino orokor baten zentzua du, herri errepublikaren antzekoa; eta 1977tik aurrera Muammar al Kadafik Libian ezarritako estatu-eredua deskribatzen du. Nisba atzizki-adjektiboa جماهيرية («gizamultzo-», «gizamultzoena») Kadafiren Liburu Orlegiko (1979) hirugarren zatian agertzen da: إن الحركات التاريخية هي الحركات الجماهيرية, «higikunde historikoak gizamultzoen higikundeak dira».
Libiako Gobernuak bere burua demokrazia zuzentzat dauka, non ez dagoen alderdi politikorik. Alderdien ordez herri-batzarrak daude, maila desberdinetan antolatzen direnak. Libiako erregimenaren erretorikaren arabera, horrela, estatu-nazioaren ideiak ez du zentzurik Libian, bertako oinarria tribuak omen direlako nazioa bera baino.
Jamāhīriyyah hitza jumhūriyyah hitzetik eratortzen da, «errepublika» terminoaren arabierazko itzulpen ohikoa dena. Jumhūr —«publikoa»— osagaia bere pluralera aldatuz sortzen da :jamāhīr —«gizamultzoak». Gainera, estatu sozialisten «herri errepublika» terminoaren antzekoa da. Libiaren izen osoa itzultzerakoan, jamahiriya ez da aldatzen: Libiako Arabiar Herri Jamahiriya Sozialista Handia.

## Erreferentziak

* ↑ (Ingelesez) Qaddafi’s Son Warns of Civil War as Libyan Protests Widen
# Ontur

Ontur Albaceteko udalerria da, Campos de Hellín eskualdean dagoena.
2009ko urtarrilaren 1eko erroldaren arabera 2.349 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1614888
* Multimedia: Ontur / Q1614888
# Alcadozo

Alcadozo Albaceteko udalerria da, Sierra de Alcaraz eskualdean dagoena.
2009ko urtarrilaren 1eko erroldaren arabera 727 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalerriari buruzko informazioa.
* Datuak: Q559134
* Multimedia: Alcadozo / Q559134
# Aintzira gazi

Aintzira gazia ur-gorputz isolatu bat da, non gatz (nagusiki sodio kloruroa) eta beste mineral batzuen kontzentrazioa beste laku batzuena baino nabarmen handiagoa den (gatz-lakuaren izaera litroko 25 gramo gatzetan ezartzen da). Kasu batzuetan, aintzira gaziek itsasoko urak baino gatz-kontzentrazio handiagoa izan dezakete.

## Ezaugarriak

Laku gaziak sortzen dira lakura doazen urek, gatzak edo beste mineral batzuk dauzkatenek, ezin dutenean bertan behera utzi, aintzira arro endorreiko terminala delako. Lurruntzean, urak atzean uzten du disolbatuta egon den edozein gatz, eta, horrela, gazitasuna areagotzen da; horregatik, laku gaziak leku egokiak dira gatza ekoizteko. Gazitasun handiak, halaber, aintzirako flora eta fauna baldintzatzen ditu; izan ere, batzuetan, laku horretan ia bizitzarik ez izatea izan daiteke emaitza.
Aintzirara isurtzen den ur-ekarpena lurrundutako ur-kantitatea baino txikiagoa bada, aintzira desager daiteke eta gatz-lautada utz dezake.
Urak gaziak direnez, modu erratu samarrean deitzen zaie itsaso.

## Aintzira nabarmenak

Tamainaren arabera, munduan dauden hiru aintzira gazirik handienak Kaspiar itsasoa, Aral itsasoa eta Balkhax aintzira dira. Hego eta mendebaldeko hemisferioetako aintzira gazirik handiena Mar Chiquita da, munduko laugarren tamainakoa, aurreko hiruren ondoren.
Altitude handieneko aintzira gazia Meiriqie aintzira da, 5354 m/s-ko altitudean eta 64 km²-ko azaleran (Namtso aintzira, normalean aipatu ohi dena, 500 km² baino gehiago dituztenen artean garaiena baino ez da); altitude txikieneko lakua, berriz, Itsaso Hila da, eta hori da, halaber, azaleratzen diren lur guztien punturik baxuena.
VIII. mendetik aurrera, Errusiako Baskuntxak aintzirako gatza Zetaren Ibilbidean zehar ustiatu eta banatu zuten. Gaur egun, aintzira horretako gatzaren industria (sodio kloruroaren % 99,8ko purutasuna duena) Errusiako gatz ekoizpen osoaren % 80 da. Beharren arabera, 1,5 eta 5 milioi tona gatz ematen ditu urtero.

## Erreferentziak

* ↑ (Ingelesez) «Physical Characteristics of Great Salt Lake» learn.genetics.utah.edu.
* ↑ (Ingelesez) Sultonov, Zafarjon; Pant, Hari K.. (2024-01-30). Shared Environmental Challenges: A Comparative Analysis of Saline Lakes and Inland Seas' Decline.. doi:10.21203/rs.3.rs-3900900/v1..
# Balkhax aintzira

Balkhax (kazakheraz: Балқаш көлі, Balqaş kölı, bɑʟ̠ˈqɑʃ kɵˈlʉ ahoskatua; errusieraz: Озеро Балхаш, translit.: Ozero Balkhax) Erdialdeko Asian dagoen ur gaziko aintzira da, Kazakhstan hego-ekialdeko aldean. Aintzirako ibai nagusia Ili ibaia da, baina beste zazpi ibai txikietatik ere hartzen du ura: Karatal ibaia, Aksu ibaia, Lepsi ibaia, Byan ibaia, Kapal ibaia eta Koksu ibaia. Erdialdeko Asiako arro endorreikoan kokatzen da Kaspiar Itsasoa eta Aral itsasoarekin batera.
Aintzira azaroaren bukaeratik udaberrira izoztuta dago.

## Historia

103 urtetik VIII.menderaino, txinatarrek aintzirari Pu-Ku edo Bu-Ku deitzen zioten. Qing dinastian, aintzira Txinako ipar-mendebaldeko muga zen. Hala ere, 1871an sinatutako Itunari esker, bai aintzira bai bere eskualdea Errusiar Inperioaren eskuetan bukatu zen. 1991an Sobietar Batasuna desagertu zenean, Kazakhstanen barruan egongo zen.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).

## Kanpo estekak

* Datuak: Q134485
* Multimedia: Lake Balkhash / Q134485
# Abbe (aintzira)

Abbe Etiopia eta Djibuti arteko mugan dagoen aintzira da. Afar eskualdean kokaturik dagoen aintzira gazi endorreikoa da.

## Geografia

Afarreko sakonunean dauden sei aintziretako bat da, gainerakoak Afambo, Bario, Gargori, Gummare eta Laitali dira. Sakonune endorreiko batean dagoenez Awash ibaiaren urak jasotzen ditu baina hustubiderik ez du. Klima lehorreko eskualdea denez uraren lurrunketan mantentzen du aintziraren ur maila, 320 km$^2$-ko azalera batazbeste eta 8'6 metortako sakonera duena. Azken urteetan Awash ibaiaren urak inguruko lursailak ureztatzeko ibili izan dira eta Abbe aintziraren maila jaisten hasi da.
Abbe aintzirako ura oso gazia da eta flamenkoak aurkitzea ohikoa izaten da, ur gazi horietan aurkitzen baitute elikagaia.
Aintziran kareharrizko tximiniak aurkitzen dira, garaienek 50 metrotako altuera dute. Tximinia horietatik lurruna ateratzen da, izan ere aintzirako ur karbonatatua eta azpitik datorren fluido geotermalak bat egiterakoan sortzen baitira.

## Klima

Urte guztian jotzen du eguzkiak eta airea lehorra da. Hileroko tenperatura maximoak 30º eta 40º artean egoten dira eta minimoak 21º eta 30º artean. Prezipitazioak urriak dira eta batez ere udako hilabetetan kontzentratzen dira.
Datu klimatikoak (Lake Abbe, Djibouti) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 30.4 | 30.8 | 32.9 | 35.0 | 38.0 | 40.4 | 39.9 | 38.6 | 37.5 | 35.0 | 32.3 | 30.8 | 35.1 |
| Batez besteko tenperatura minimoa (°C) | 20.1 | 21.8 | 23.2 | 25.0 | 27.2 | 29.3 | 27.4 | 27.0 | 28.0 | 24.3 | 21.7 | 20.4 | 24.6 |
| Pilatutako prezipitazioa (mm) | 5 | 9 | 14 | 19 | 7 | 3 | 32 | 45 | 20 | 9 | 6 | 3 | 172 |
| Iturria: Climate-Data.org, altitude: 251m ||||||||||||||

## Iruditegia

* Flamenkoak aintziran.
* Fumarola aintzira ertzean.
* Aintzira ertzeko zingirak.
* Kareharrizko tximiniak ilunabarrean.

## Erreferentziak

* 1 2 A Directory of African Wetlands. (Noiz kontsultatua: 2023-09-22).
* 1 2 Hammer, U. T.. (1986). Saline Lake Ecosystems of the World. Springer, 15 or. ISBN 90-6193-535-0..
* ↑ (Ingelesez) Hubbard, Nyla Jo Jones. (2011). Doctors Without Borders in Ethiopia: Among the Afar. Algora Publishing ISBN 978-0-87586-853-0. (Noiz kontsultatua: 2023-09-22).
* ↑ (Ingelesez) Schagerl, Michael. (2016-08-16). Soda Lakes of East Africa. Springer ISBN 978-3-319-28622-8. (Noiz kontsultatua: 2023-09-22).

## Kanpo estekak

* Datuak: Q306194
* Multimedia: Lake Abbe / Q306194
# Aike (aintzira)

Aike (kazakheraz: Әйке, Äike) Erdialdeko Asian kokaturiko aintzira endorreikoa da, Kazakhstan eta Errusia arteko mugan.

## Geografia

Kazakhstango Aike herrixkak ematen dio izena. 241 metrotako altueran kokaturik dago. 65 km$^2$-ko azalera du eta zati handiena Kazakhstanen dago. Itxura nahiko zirkularra du, 12'5 km luzeran eta 8'5 zabaleran.
Aintzira endorreikoa da eta ibilbide finkodun ibairik ez du, uharrak baino ez.

## Flora eta fauna

Belardi zabalek inguratzen dute. Aintziraren barnean Binuclearia lauterbornii alga berdea aurkitzen da.
Kaio espezie ugari bizi dira bertan, kaio iluna, antxeta txikia, txenada mokobeltza... Pelikano ilebihurriak bertan kumatzen du eta murgilari urrebegiaren ale batzuk ere ikusten dira.

## Erreferentziak

* ↑ Euskaltzaindia. Europako toponimia fisikoa. .
* ↑ «BirdLife Data Zone» datazone.birdlife.org (Noiz kontsultatua: 2024-04-14).
* ↑ (Ingelesez) Barinova, Sophia S.; Nevo, Eibi; Bragina, Tatiana M.. (2011-10-05). «Ecological assessment of wetland ecosystems of northern Kazakhstan on the basis of hydrochemistry and algal biodiversity» Acta Botanica Croatica 70 (2) ISSN 1847-8476. (Noiz kontsultatua: 2024-04-14).
* ↑ «BirdLife Data Zone» datazone.birdlife.org (Noiz kontsultatua: 2024-04-14).

## Kanpo estekak

* Datuak: Q2659831
# Aintzira Gazi Handia

Aintzira Gazi Handia (ingelesez: Great Salt Lake) iparraldeko Utahko aintzira da. Mendebaldeko hemisferioan, aintzira gazirik handiena da, 4,400 km²-ko azalera duelako. Bonneville aintzira izeneko aintzira erraldoi baten aztarnatik handiena da.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q178741
* Multimedia: Great Salt Lake / Q178741